AaB er det hold i SAS Ligaen, som har lukket flest mål i i de første 30 minutter, og holdet gjorde det også mod Horsens. Efter stort AaB overtag scorede Gilberto Macena på en tværsaflevering fra Niels Lodberg efter 25 minutter. Føringen var ganske ufortjent, men Horsens holdt den til pausen. Horsens var ubesejret i de seneste syv SAS Liga-kampe. Til gengæld har holdet aldrig slået AaB, og det har de stadig ikke. AaB bevarede nemlig deres status, som det hold i SAS Ligaen, som har hentet flest point efter pausen. Kasper Risgaard udlignede for AaB et lille kvarter inde i anden halvleg. Det var Risgaards anden scoring i denne sæson. Syv minutter senere blev lejesvenden Lars Nilsson matchvinder for AaB, da han på en hurtig AaB kontra driblede forbi Søren Jochumsen i Horsens mål. Nilsson kunne herefter trille bolden i nettet til 2-1. Det var svenskerens andet mål i 2 kampe for AaB, og han ligner dermed en fuldgod erstatning for Rade Prica. Med sejren er AaB i aller højeste grad på medaljekurs, mens Horsens nu er hægtet af i toppen. Horsens startede foråret på tredjepladsen. Holdet er nu langt efter AaB og FCK helt i toppen af SAS Ligaen.

Referat:
AaB sikrede sig tre vigtige point i toppen af SAS Ligaen, da holdet på udebane slog Horsens med 2-1.